Алмосбек Отамбоев

Алмазбек Шаршенович Атамбоев (тав. 17 сентябри 1956, деҳ. Арашан, ноҳияи Аламудун, вилояти Чуй, ҶШС Қирғизистон) — сиёсатмадор ва давлатмарди қирғиз. Президенти Ҷумҳурии Қирғизистон аз 1 декабри 2011 то 24 ноябри 2017, Нахуствазир (2010—2011), раиси Ҳизби Сотсиал-демократии Қирғизистон. Қаҳрамони Ҷумҳурии Қирғизистон (2017). Президенти ифтихории Федересиюни самбои Ҷумҳурии Қирғизистон.

 Зиндагинома 
Донишкадаи идоркунии Москваро дар соли 1980 хатм кардааст, ихтисос «инженер-иқтисодчӣ, ташкилоти идоракунии иқтисодиёт» . Дар вазифаҳои гуногуни вазорати алоқаи ҶШС Қирғизистон ва Шӯрои олии ҶШС Қирғизистон кор кардааст. Бо нашри китоб ва фуруши он дар Русия солҳои 1989—1991 машғул буд. Раиси гурӯҳи саноатии «Форум» ва шурои директорони корпорацияи «Кыргызавтомаш» фаъолият бурда роҳбари Ҳизби сотсиал-демократи Қирғизистон шудааст.

30 сентябри 2005 — 24 апрели 2006 — вазири саноат, савдо ва туризми ҳукумати Қурмонбек Боқиев, (ба истеъфо бинобар норозигӣ аз сиёсати президент баромадааст) буд. Аз с. 2006 ноибраиси ҳаракати "Барои ислоҳот дар Қирғизистон. Ду маротиба номзад ба мақоми Президенти Қирғизистон (2000 ва 2005) пешбарӣ шуда буд.
Соли 2007 (30 март то 27 ноябр) Нахуствазири Қирғизистон таъйин шуд ва ба истеъфо баромад. Солҳои 2008—2009 ба узвият ва сипас раиси «Ҳаракати муттаҳидаи Қирғизистон» интихоб шудааст, ки мухолифини ҳукумат буд. Баъд аз сарнагун шудани ҳукумати Президент Қурмонбек Боқиев, апрели 2010 — 31 декабри соли 2011 дар мансаби муовини аввал ва нахуствазири Ҷумҳурии Қирғизистони ҳукумати Роза Отунбоева фаъолият кардааст. 30 октябри соли 2011 дар интихобот ғолиб баромада Президенти Ҷумҳурии Қирғизистон (аз 1.12.2011) таъйин шудааст.

Оиладор, падари ду духтар Диана ва Динара ва писар Абдулкадирбек аз зани аввал ва духтар Алия аз зани дуюм.

 Пайвандҳо 
 Пойгоҳи иттилоотӣ
 Эзоҳ 


Гурӯҳ:Президентҳои Қирғизистон
Гурӯҳ:Ходимони давлатии Қирғизистон
Гурӯҳ:Сиёсатмадорони Қирғизистон
Гурӯҳ:Нахуствазирони Қирғизистон
Гурӯҳ:Вакилони Жогорку Кенеш
Гурӯҳ:Сиёсатмадорони асри XXI
Гурӯҳ:Сарварони асри XXI